**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 28.07.2022 г.**

**РЕШЕНИЕ № 776**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация изменя Решение № 694 от 21.04.2022 г. на Общинския съвет – Долни чифлик за бюджета на община Долни чифлик за 2022 година, както следва:

1. Актуализира списъка на капиталовите разходи за 2022 година, съгласно приложение №1;

2. В приложение 2 към Решение № 694 от 21.04.2022 г.:

2.1. в дейност 239 „Други дейности по вътрешната сигурност“ увеличава §§52-01 „Придобиване на компютри и хардуер“ с 1 500 и намалява §§10-30 „Текущ ремонт“ с 1 500;

2.2. в дейност 122 „Общинска администрация“ увеличава §§51-00 „Основен ремонт“ с 2 500 и намалява §§10-30 „Текущ ремонт“ с 2 500;

2.3. в дейност 603 „Водоснабдяване и канализация“ увеличава §§51-00 „Основен ремонт“ с 45 000;

2.4. в дейност 606 „Изграждане, ремонт и поддържане на уличната мрежа“ увеличава §§51-00 „Основен ремонт“ с 364 554 и намалява §§10-30 „Текущ ремонт“ с 456 551 (2000+45000+45000+364551);

2.5. в дейност 832 „Служби и дейности по поддържане, ремонт и изграждане на пътищата“ увеличава §§51-00 „Основен ремонт“ с 2 000.

 2.6. в дейност 619 „Други дейности по жилищното строителство, благоустройството и регионалното развитие“ увеличава §§51-00 „Основен ремонт“ с 45 000;

**РЕШЕНИЕ № 777**

На основание чл.21, ал.2, във връзка с чл.21, ал.1, т.6 и чл.27, ал.4 и ал.5 от Закона за местното самоуправление и месната администрация, чл.140, ал.1 и ал.5 от Закона за публичните финанси, чл.9 от Закона за общинския дълг и чл.34, ал.5 и чл.35 от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на община Долни чифлик:

1.Приема уточнен годишен план на бюджета за 2021 г. по приходната и разходната част, по функции, групи и дейности, съгласно Приложение № 1, както следва:

 1.1. ПО ПРИХОДА, в т. ч. : …………………………………… 30 129 271 лв.

 За делегирани от държавата дейности …………………….. 18 093 608 лв.;

 За местни дейности …………………………………………… 12 035 663 лв..

 1.2. ПО РАЗХОДА, в т. ч. : …………………………………….. 30 129 271 лв.

 За делегирани от държавата дейности ……………………… 18 093 608 лв.;

 За дофинансиране на делегиране от държавата дейности със собствени приходи 525 133 лв.;

 За местни дейности ……………………………………………. 11 510 530 лв..

 2. Одобрява окончателен поименен списък за капиталови разходи за 2021 г. - план, по обекти и източници, съгласно Приложение № 2 в размер на 6 830 194 лева.

 3. Приема окончателен годишен план на извънбюджетните сметки и фондове за 2021 г., съгласно Приложение № 3, в т.ч.:

 - РА - 1 070 232 лева;

 - ДЕС – 246 941 лева;

 - ДМП - 0 лева;

 - КСФ – 1 774 180 лева.

4. Приема уточнен план на чужди средства за 2021 г., съгласно Приложение № 4 - 0 лева.

 5. Приема отчета за изпълнение на бюджета за 2021 г., съгласно Приложение № 1, както следва:

5.1. ПО ПРОХОДА, в т. ч. : ……………………………………. 24 619 955 лв.

За делегирани от държавата дейности ………………………..... 15 774 648 лв.;

За местни дейности ……………………………………………… 8 845 307 лв..

5.2. ПО РАЗХОДА, в т. ч. : ……………………………………. 24 619 955 лв.

За делегирани от държавата дейности …………………………..15 774 648 лв.;

 За дофинансиране на делегиране от държавата дейности със собствени приходи 272 299 лв.;

 За местни дейности ………………………………………………. 8 573 008 лв..

 5. Приема отчета на поименния списък за капиталови разходи за 2021 г., по обекти и източници на финансиране, съгласно Приложение № 2, в размер на 4 931 394 лв..

 6. Приема отчета на сметките за средства от Европейския съюз за 2021 година съгласно приложение № 3, в т. ч. :

 - Разплащателна агенция – 198 753 лева;

 - ДЕС – 114 295 лева;

 - ДМП - 0 лева;

 - КСФ – 907 898 лева.

 7. Приема отчета на чужди средства за 2021 г., съгласно Приложение № 4 – 0 лева.

 8. Приема годишния отчет за състоянието на общинския дълг за 2021г., съгласно Приложение № 5.

 9. Приема командировките на Кмета на община Долни чифлик за 2021 година в страната в размер на 241 лева и в чужбина 0 лева.

 10. Приема командировките на Председателите на Общински съвет на община Долни чифлик за 2021 година в страната в размер на 0 лева и в чужбина 0 лева.

 11. Приема представителните на Кмета на община Долни чифлик за 2021 година в размер на 9 997 лева.

 12. Приема представителните на Председателите на Общински съвет на община Долни чифлик за 2021 година в размер на 2 532 лева.

13. Приема помощи по решение на ОбщС за 2021 година в размер на 31 320 лева.

14. Приема разходите за заплати през 2021 година, съгласно Приложение №6.

 15. Приема отчет на план-сметката по чл.66 от ЗМДТ към 31.12.2021 г., съгласно Приложение №7.

16. Приема информация за максималните размери на новите задължения и ангажименти към 31.12.2021 година, съгласно приложение № 8.

 17. Приема просрочените задължения от 2021 година в размер 0 лева.

18. Приема просрочените вземания от 2020 г., събрани през 2021 г. в размер на 22 310 лева

 19. Приема просрочените вземания от 2021 година в размер на 54 190 лева.

20. Приема налични към 31.12.2021 г. задължения за разходи в размер на 130 930 лева, 0,66% от средногодишният размер на отчетените разходи за последните четири години в размер на 19 803 373 лв., съгласно изискването на чл.94, ал.3, т.1 от Закона за публичните финанси.

21. Приема налични към 31.12.2021 г. ангажименти за разходи са в размер на 5 282 137 лева - 27% от средногодишният размер на отчетените разходи за последните четири години в размер на 19 803 373 лв., съгласно изискването на чл.94, ал. 3 от Закона за публичните финанси.

**РЕШЕНИЕ № 778**

1. На основание чл. 21, ал. 2 във връзка с чл. 21, ал. 1, т. 2 от Закона за местното самоуправление и местната администрация одобрява общата численост (щатни бройки) - 74 и структура на общинската администрация на община Долни чифлик, считано от 01.08.2022 г., както следва:
	1. Кмет на община – 1;
	2. Заместник-кметове – 3;
	3. Кметове на кметства – 8;
	4. Кметски наместници – 7;
	5. Секретар на община - 1;
	6. Звено „Вътрешен одит” - 2;
	7. Финансов контрольор – 0,5;
	8. Обща администрация:
		1. Дирекция „Административно-правно и информационно обслужване” – 5.5:
		2. Дирекция „Финансово-стопански дейности и управление на собствеността” - 7;
	9. Специализирана администрация:
		1. Дирекция „Местни приходи” - 7,
		2. Дирекция “Инвестиционна политика” - 7,
		3. Дирекция „Гражданска регистрация и административно обслужване” – 11,5,
		4. Отдел „Хуманитарни дейности” – 4.5,
		5. Отдел „Общинска собственост” – 4,
		6. Отдел „Устройство на територията” - 5;

 2. На основание чл. 60, ал. 1 от Административнопроцесуалния кодекс допуска предварително изпълнение на горното решение.

**Мотиви по чл.60, ал.2 от АПК**

Вътрешният одит подпомага организацията за постигане на целите ѝ, като: идентифицира и оценява рисковете в организацията, дава препоръки за подобряване на дейностите в организацията, оценява адекватността и ефективността на системите за финансово управление и контрол по отношение на:

а) идентифицирането, оценяването и управлението на риска от ръководството на организацията;

б) съответствието със законодателството, вътрешните актове и договорите;

в) надеждността и всеобхватността на финансовата и оперативната информация;

г) ефективността, ефикасността и икономичността на дейностите;

д) опазването на активите и информацията;

е) изпълнението на задачите и постигането на целите;

Вътрешният одит се осъществява чрез изпълнение на конкретни одитни ангажименти за даване на увереност или консултиране. Той помага на организацията да постигне целите си чрез прилагането на систематичен и дисциплиниран подход за оценяване и подобряване ефективността на процесите за управление на риска, контрол и управление с цел защита на обществения интерес и подобряване дейностите на органицацията. Изброените по-горе отговорности и задължения предполагат постоянна и навременна дейност от страна на звеното за вътрешен одит. В тази връзка за да се осигурят своевременно условия за законосъобразна работа на звеното за вътрешен одит в община Долни чифлик и изпълнение на разписаните от ЗВОПС дейности се налага допускане на предварително изпълнение на настоящото решение.

**РЕШЕНИЕ № 779**

На основание чл. 21, ал. 2 във връзка с чл. 21, ал. 1, т. 7 и т. 23 от Закона за местното самоуправление и местната администрация и с чл. 8 от Закона за нормативните актове приема Наредба за изменение и допълнение на Наредбата за определяне и админстриране на местните такси и цени на услуги на територията на община Долни чифлик, съгласно Приложение 2 към настоящата докладна записка, както следва:

1. Чл. 2, ал. 1, т. 3 се изменя така: „за ползване на детски кухни, лагери, общежития и социални услуги, финансирани от общинския бюджет“.
2. В чл. 21, ал. 1 текстът преди таблицата се изменя така: „за ползване на тротоари, площади, улични платна, места, върху които са организирани пазари (открити и покрити), както и терени с друго предназначение, които са общинска собственост за дейност с преместваеми обекти в дни, които не са празници и/или панаири, се заплаща такса, както следва:“.
3. В чл. 23, ал. 3 текстът преди таблицата се изменя така: „за ползване на тротоари, площади, улични платна, места, върху които са организирани пазари (открити и покрити), тържища, панаири и празници, както и терени с друго предназначение, които са общинска собственост за дейност с преместваеми обекти с изключение на обслужващите отдиха, в дни, които са празници и/или панаири, се заплаща такса, както следва:
4. В чл. 23, ал. 4 се изменя така: „за ползване на тротоари, площади, улични платна, места, върху които са организирани пазари (открити и покрити), тържища, панаири и празници, както и терени с друго предназначение, които са общинска собственост за дейност с преместваеми обекти, обслужващите отдиха, се заплаща такса, както следва: за деня на панаира/празника – 1 лв./кв. м; за останалите дни – 0.20 лв./кв. м.
5. Заглавието на Раздел III се изменя така: „Такси за ползване на детски кухни, лагери, общежития и социални услуги, финансирани от общинския бюджет“.
6. Чл. 24 отпада.
7. В чл. 25 числото 1.40 се заменя с 1.80 и се заличава думата „млечна“.
8. В чл. 26 числото 47 се заменя с числото 65 и се заличава изразът „съответстваща на реалната издръжка на едно лице, съгласно чл. 86 от ЗМДТ“
9. Чл. 27 се отменя.
10. В чл. 28, ал. 1 числото 10 се заменя с числото 23.
11. В чл. 33, ал. 12 се заличават т. 13 с всички подточки, т. 20, т. 26, т. 30, т. 33 и т. 36 с всички подточки.
12. В чл. 34, ал. 1, в т. 23 числото 5 се заменя с числото 10 и се добавя нова точка: „т. 24. Комплектоване и проверка на документи към искане за установяване на българско гражданство – 10 лв.“.
13. В чл. 35, ал. 1, Дирекция „Устройство на територията” и отдел „Общинска собственост” се заличават т. 1, т. 3, т. 5, т. 7, т. 11, т. 12, т. 13, т. 14, т. 15, т. 16, т. 17, т. 20, т. 23.. и се добавят нови: „т. 24. Обработване на заявление-декларация за обстоятелствена проверка – 60 лв.“ и „т. 25. Издаване на удостоверение относно собствеността на недвижими имоти – 25 лв.“.
14. В чл. 35, ал. 1, Дирекция „Устройство на територията” и отдел „Общинска собственост” в т. 6 изразът „7,00 лв./бр.“ се заменя с израза „2,00 лв. за първи лист и по 1 лв. за всеки следващ“ и в т. 8 и т. 9 числото 15 се заменя с числото 25.
15. В чл. 35, ал. 1, дирекция „Местни приходи“ в т. 5, т. 6, т. 9 и т. 10 числото 2,5 се заменя с 5,00.
16. В чл. 35, ал. 1, дирекция „Местни приходи“ в т. 7 изразът „по чл. 87, ал. 6 от ДОПК“ се заменя с израза „ЗМДТ“ и числото 2,5 – с числото 5,00.
17. В чл. 35, ал. 1, дирекция „Местни приходи“ в т. 8 пред думата „данъчна“ се добавя думата „подадена“ и числото 2,5 се заменя с числото 5,00.
18. В чл. 35, ал. 1, дирекция „Местни приходи“ се добавят нови: „ т. 12. Издаване на удостоверение за дължим и платен данък върху наследство - 5.00 лв./бр.“ и „т. 13. Издаване на препис от документ за платен данък върху превозни средства - 5.00 лв./бр.“
19. В чл. 40, дирекция „Гражданска регистрация и административно обслужване” се заличават т. 1, т. 2, т. 3 и т. 6.
20. В чл. 40, дирекция „Гражданска регистрация и административно обслужване” т. 4 се изменя така: „4. Класически сватбен ритуал в определени кабинети в общинската администрация в работен ден – 50 лв./бр.“., а след нея се добавя нова точка „4а. Класически сватбен ритуал в Ритуална зала в гр. Долни чифлик или в определени кабинети в общинската администрация в неработен ден – 100 лв./бр.“
21. В чл. 40, дирекция „Гражданска регистрация и административно обслужване” т. 5 се изменя така: „5. Изнесен класически сватбен ритуал в работен ден – 150 лв./бр.“., а след нея се добавя нова точка „5а. Изнесен класически сватбен ритуал в неработен ден – 200 лв./бр.“.
22. В чл. 40, дирекция „Финансово-стопански дейности и управление на собствеността“ т. 1 се изменя така:

|  |  |
| --- | --- |
| 1. Изкопаване на гроб с багер: |   |
| в гробищните паркове на гр. Долни чифлик и Гроздьово | 50.00 лв./бр. |
| в гробищните паркове на Голица, Булаир и Бърдарево | 40.00 лв./бр. |
| в гробищните паркове на всички останали села | 60.00 лв./бр. |

1. В чл. 40, дирекция „Финансово-стопански дейности и управление на собствеността“ т. 2 се изменя така:

|  |  |
| --- | --- |
| 2. Изкопаване и заравяне на гроб с багер: |   |
| в гробищните паркове на гр. Долни чифлик и Гроздьово | 70.00 лв./бр. |
| в гробищните паркове на Голица, Булаир и Бърдарево | 50.00 лв./бр. |
| в гробищните паркове на всички останали села | 80.00 лв./бр.  |

1. В чл. 40, дирекция „Финансово-стопански дейности и управление на собствеността“ в т. 3 числото 45 се заменя с числото 100, числото 50 се заменя с числото 110, числото 55 с числото 120, числото 20 с числото 30,числото 25 с числото 35 и числото 30 с числото 40.
2. В чл. 40, дирекция „Финансово-стопански дейности и управление на собствеността“ т. 4 се изменя така:

|  |  |
| --- | --- |
| 4. Ползване на багер-товарач |   |
| в гр. Долни чифлик и с. Гроздьово | 50,00 лв./мчас. |
| в останалите села | 60,00 лв./мчас. |

1. В чл. 40, дирекция „Финансово-стопански дейности и управление на собствеността“ в т. 4а числото 20 се заменя с числото 80.
2. В чл. 40, дирекция „Финансово-стопански дейности и управление на собствеността“ в т. 4б числото 30 се заменя с числото 100.
3. В чл. 40, дирекция „Административно-правно и информационно обслужване, общинска собственост, образование, култура, спорт, социални дейности и здравеопазване” т. 5 се заличава и се премества като нова т. 13 в дирекция „Финансово-стопански дейности и управление на собствеността” в същия член.
4. В чл. 40, Дирекция „Административно-правно и информационно обслужване, общинска собственост, образование, култура, спорт, социални дейности и здравеопазване” т. 6 се заличава и се премества като нова т. 14 в Дирекция „Финансово-стопански дейности и управление на собствеността” в същия член.
5. В чл. 40, дирекция „Финансово-стопански дейности и управление на собствеността” т. 6 отпада.
6. В чл. 40, дирекция „Финансово-стопански дейности и управление на собствеността” т. 7 се изменя така: „ Ползване на бунгала – собственост на община Долни чифлик в КК „Шкорпиловци“ от служители и работници в организации на общинска бюджетна издръжка по ред, определен от кмета на общината – 8 лв.“.
7. Чл. 40, дирекция „Инвестиционна политика“ се изменя така“:

|  |  |
| --- | --- |
| Ползване на съд за съхранение на строителни или едрогабаритни отпадъци: |   |
| в гр. Долни чифлик и селата Кривини, Пчелник и Детелина | 50.00 лв./еднократно до 3 дни и по 5 лв. за всеки следващ ден |
| в селата Солник, Горен чифлик, Старо Оряхово, Ново Оряхово и Венелин | 60.00 лв./еднократно до 3 дни и по 5 лв. за всеки следващ ден |
| В селата Бърдарево, Нова Шипка, Шкорпиловци, Гроздьово, Рудник, Юнец, Голица и Булаир | 70.00 лв./еднократно до 3 дни и по 5 лв. за всеки следващ ден |

1. Навсякъде в НОАМТЦУ изразът дирекция/та „Местни приходи“ се заменя с израза звено/то за местни приходи, изразът „дирекция/та „Инвестиционна политика“ се заменя с израза „звено/то за инвестиционна политика“, изразът „дирекция/та „Гражданска регистрация и административно обслужване“ се заменя с израза „звено/то за гражданска регистрация и административно обслужване“, изразът „дирекция/та „Финансово-стопански дейности и управление на собствеността“ се заменя с израза „звено/то за финансово-стопански дейности и управление на собствеността“, изразът „дирекция/та „Административно-правно и информационно обслужване, общинска собственост, образование, култура, спорт, социални дейности и здравеопазване“ се заменя с израза „звено/то за административно-правно и информационно обслужване“, изразът „дирекция/та „Устройство на територията“ се заменя с израза „звено/то по устройство на територията“ и изразът „отдел/а/ът „Общинска собственост“ се заменя с израза „звено/то по общинска собственост“.
2. Тази Наредба влиза в сила 3 дни след публикуването й на официалния сайт на общината с изключение на § 31, който влиза в сила от 01.09.2022 г.

**РЕШЕНИЕ № 780**

На основание 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 8, ал.1 от Закона за общинската собственост, както и чл. 3, ал.1 от Наредбата за реда за придобиване, управление и разпореждане с общинско имущество в община Долни чифлик дава съгласие на Гинка Димова Николова и Николай Димитров Николов, собственици на УПИ IV – 1018 в кв.32 по дворищно – регулационния и кадастрален план на гр. Долни чифлик, община Долни чифлик, област Варна, да изградят строеж: ,,Едноетажна жилищна сграда с изба“, допълващи постройки и ограда, на намалено отстояние от улица с осови точки 49-50 и на страничната регулационна границата с УПИ II – общински в кв. 32 по дворищно – регулационния и кадастрален план на гр. Долни чифлик, община Долни чифлик, област Варна, съгласно приложената скица-предложение (Приложение № 1), неразделна част от настоящото решение.

**РЕШЕНИЕ № 781**

1.На основание чл. 21, ал. 2 и във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост, допълва Годишната програма за управление и разпореждане с имоти – общинска собственост в община Долни чифлик за 2022 г. в раздел 3.5 „Продажба на жилищни имоти“ с нова точка № 27 - УПИ X-общ. в кв. 74 с площ 450 (четиристотин и петдесет) кв. м, по регулационния план на гр. Долни чифлик, област Варна, съгласно АЧОС № 164-I от 10.06.2022 г.

**РЕШЕНИЕ № 782**

2.На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 1 и ал. 3 от Наредбата за реда за придобиване, управление и разпореждане с общинско имущество в община Долни чифлик дава съгласие за продажба, чрез публичен търг с явно наддаване, одобрява пазарната оценка в размер на 6 600.00 (шест хиляди и шестстотин) лева без ДДС и я определя за начална продажна тръжна цена на УПИ X-общ. в кв. 74 с площ 450 (четиристотин и петдесет) кв. м, по регулационния план на гр. Долни чифлик, област Варна, съгласно АЧОС № 164-I от 10.06.2022 г. при граници на целия имот: улица с ОК 412-413; УПИ XI-общ.; улица с ОК 516-515; УПИ IX-общ.;

**РЕШЕНИЕ № 783**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 и чл. 46, ал. 1 и ал.3 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарна оценка в размер на 7800.00 (седем хиляди и осемстотин) лева без ДДС и я определя за начална тръжна продажна цена на поземлен имот с идентификатор № 17912.501.270 с начин на трайно ползване – ниско застрояване ( до 10 м) с площ 538 (петстотин тридесет и осем) кв. м по кадастралната карта и кадастралните регистри на урбанизираната територия на с. Гроздьово, община Долни чифлик, област Варна, одобрена със Заповед № 18-80 от 19.04.2022 г. на изпълнителния директор на АГКК идентичен с УПИ V-270 в кв. 38 по регулационния план на с. Гроздьово, община Долни чифлик, област Варна одобрен със Заповед № 3360 от 10.05.1973 г., съгласно АЧОС № 2038 от 10.06.2022 г. при граници на целия имот: поземлени имоти с идентификатори № 17912.501.272; 17912.501.271; 17912.501.1233; 17912.501.269; 17912.501.267;

**РЕШЕНИЕ № 784**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 и чл. 46, ал. 1 и ал.3 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарна оценка в размер на 7 500.00 (седем хиляди и петстотин) лева без ДДС и я определя за начална тръжна продажна цена на поземлен имот с идентификатор № 17912.501.256 с начин на трайно ползване – ниско застрояване (до 10 м) с площ 514 (петстотин и четиринадесет) кв. м по кадастралната карта и кадастралните регистри на урбанизираната територия на с. Гроздьово, община Долни чифлик, област Варна, одобрена със Заповед № 18-80 от 19.04.2022 г. на изпълнителния директор на АГКК, идентичен с УПИ Х-256 в кв. 37 по регулационния план на с. Гроздьово, община Долни чифлик, област Варна одобрен със Заповед № 3360 от 10.05.1973 г., съгласно АЧОС № 2037 от 10.06.2022 г. при граници на целия имот: поземлени имоти с идентификатори № 17912.501.258; 17912.501.257; 17912.501.1233; 17912.501.255; 17912.501.721;

**РЕШЕНИЕ № 785**

На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, както и чл. 3, ал. 1 от Наредбата за реда за придобиване, управление и разпореждане с общинско имущество в община Долни чифлик дава съгласие за изработване на подробен устройствен план – план за регулация и застрояване ПУП-ПРЗ на ПИ с идентификатор 68998.94.914 и ПИ с идентификатор 68998.94.764 по кадастралната карта и кадастралните регистри на с. Старо Оряхово, община Долни чифлик, област Варна за УПИ І-914 за „производствени и складови дейности“ и УПИ ІІ-764 за „производствени и складови дейности“, кв. 77, съгласно приложения ПУП-ПРЗ, неразделна част от настоящото решение.

**РЕШЕНИЕ № 786**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 53 от Закона за предучилищното и училищното образование и чл. 3 от Постановление на МС №128 от 29.06.2017 г. предлага да бъдат включени в Списъка на средищните училища за учебната 2022/2023 г.:

 ОУ ”Св. Св. Кирил и Методий” с. Старо Оряхово, общ. Долни чифлик

 ОУ ”Св. Св. Кирил и Методий ” с. Голица, общ. Долни чифлик

 ОУ ”Христо Смирненски” с. Гроздьово, общ. Долни чифлик

**РЕШЕНИЕ № 787**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 54 от Закона за предучилищното и училищното образование и чл. 1, чл.2 и чл. 5 от Постановление на МС № 121 от 23.06.2017 г. предлага:

1.ОУ «Св. Св. Кирил и Методий» в с. Голица да бъде включено в Списъка на

 защитените училища за учебната 2022/2023 г.

 2.филиалът в с. Голица към ДГ «Мечо пух» гр. Долни чифлик да бъде включен

в Списъка на защитените детски градини за учебната 2022/2023 г.

**РЕШЕНИЕ № 788**

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация и чл.27, ал.6 от Закона за местното самоуправление и местната администрация приема отчет за дейността на Общински съвет – Долни чифлик и на неговите комисии за периода от 01.01.2022 г. – 30.06.2022 г., съгласно приложението към докладната записка.

**РЕШЕНИЕ № 789**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Айсел Себайдин Юсеин за дъщеря си Наджие Айсел Себайдин от с. Гроздьово – 100 лв.**

**РЕШЕНИЕ № 790**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Айсел Себайдин Юсеин за сина си Ибрям Айсел Себайдин от с. Гроздьово-100 лв.**

**РЕШЕНИЕ № 791**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Росен Симеонов Дончев от гр. Долни чифлик– 200 лв.**

**РЕШЕНИЕ № 792**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Добра Кирилова Михалева от с. Старо Оряхово – 200 лв.**

**РЕШЕНИЕ № 793**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Асен Юлиянов Асенов от гр. Долни чифлик- 300 лв.**

**РЕШЕНИЕ № 794**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Орхан Алейдин Сюлейман от гр. Долни чифлик – 300 лв.**

**РЕШЕНИЕ № 795**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Веселина Маринова Ангелова от гр. Долни чифлик -500 лв.**